കൌമാരക്കപ്പിൽ ഇന്ത്യ നാലാമതും മുത്തമിട്ടിരിക്കുകയാണ് . കലാശക്കളിയിൽ ഓപ്പണർ മൻജോത് കൽറയുടെ തകർപ്പൻ സെഞ്ചുറിയിൽ ( 101 ) ഓസ്ട്രേലിയയെ തോൽപിച്ചു . ഇന്ത്യ എട്ട് വിക്കറ്റിന് ആണ് ഓസ്ട്രേലിയയെ തോൽപ്പിച്ചത് . കിരീടം നേടിയ ടീമിന് വിജയാശംസകൾ നേരുകയാണ് സിനിമാ താരങ്ങളും ഫൈനൽ മത്സരത്തിന്റെ ഫോട്ടോകൾ ഷെയർ ചെയ്താണ് അമിതാഭ് ബച്ചൻ ആശംസകൾ നേർന്ന്ത് . നാല് തവണ കൌമാര ലോകകപ്പ് നേടുന്ന രാജ്യമായി മാറി നമ്മുടെത് . ഗംഭീരം . നമുക്ക് അഭിമാനകരം - അമിതാഭ് ബച്ചൻ പറയുന്നു . നീലപ്പട വീണ്ടം അത് നേടിയിരിക്കുന്നു . ഇന്ത്യൻ ക്രിക്കറ്റിന്റെ ഭാവി കരുത്തുള്ളതാണ് . പരിശീലകനും അഭിനന്ദനങ്ങൾ - അനിൽ കപൂർ പറയുന്നു . രാജ്യത്തിനാകെ അഭിമാനകരമായ നിമിഷമെന്നാണ് നടൻ മഹേഷ് ബാബു പറഞ്ഞത് . യുവനായകൻമാർക്ക് അഭിനന്ദനങ്ങൾ എന്നും മഹേഷ് ബാബു പറയുന്നു . വിജയത്തിനു പിന്നിൽ രാഹുൽ ദ്രാവിഡ് എന്ന വൻമതിലുണ്ടായിരുന്നു , അഭിനന്ദനങ്ങൾ എന്നാണ് റിതേഷ് ദേശ്മുഖ് പറയുന്നത് .